Arnold Cassola Arnold Cassola (Sliema, 21 ta' Novembru 1953) huwa politiku Malti, membru tal-partit tal-Alternattiva Demokratika u professor assoċjat tal-Letteratura Komparata fl-Università ta' Malta. Għallem fl-Università ta' Katanja (1981–83) u "La Sapienza" ta' Ruma (1983–88). Fl-1999 ġie elett Segretarju Ġenerali tal-Partit Aħdar Ewropew. Bejn l-2008 u l-2009, u l-2013 u l-2017 kien ċermen tal-Alternattiva Demokratika. Fl-2004, il-Partit ippreżentah bħala kandidat għall-Parlament Ewropew fejn kiseb riżultat tajjeb ta' 9.3% tal-ewwel preferenzi. Dan iżda ma kienx biżżejjed biex jiġi elett bħala Membru tal-Parlament Ewropew. Serva ukoll għal xi żmien bħala Membru Parlamentari fil-Kamra tad-Deputati mal-Verdi. Fl-2003 ġie onorat mir-Repubblika Taljana bl-unur "Cavaliere della Repubblica Italiana" għall-ħidma kulturali u r-relazzjonijiet bejn l-Italja u Malta. Huwa awtur ta' diversi kotba fuq l-istorja, l-letteratura u l-kultura Maltija kif ukoll kotba fuq il-politika ekoloġista f'Malta u fl-Ewropa, flimkien ma' diversi artikli akkademiċi.